**Előterjesztés munkaanyaga a Képviselő-testület**

2015. június 16-i ülésére

**8. napirend: Étkeztetéssel kapcsolatos ügyek**

**„**Délegyháza Község Önkormányzata fenntartásában lévő és feladat-ellátási körébe tartozó köznevelési intézmények közétkeztetési feladatainak ellátása” tárgyú közbeszerzési eljárás tárgyában

**Határozati javaslatok:**

1. **Délegyháza Község Önkormányzat Képviselő-testülete „**Délegyháza Község Önkormányzata fenntartásában lévő és feladat-ellátási körébe tartozó köznevelési intézmények közétkeztetési feladatainak ellátása” tárgyú közbeszerzési eljárás tárgyában az alábbi döntéseket hozza:

1.1Délegyháza Község Önkormányzat Képviselő-testülete eldönti, hogy a közbeszerzési eljárás lebonyolításával az ÁÜTÖ Menver Általános Üzletviteli Tanácsadó Kft-t bízza meg. Megbízási díj összege: 400 000 Ft + 27% Áfa

1.2 Délegyháza Község Önkormányzat Képviselő-testülete eldönti, hogy a szolgáltatás ellátására vonatkozó időtartam: 2015.09.01-2016.08.31.

1.3 Délegyháza Község Önkormányzat Képviselő-testülete eldönti, hogy a szolgáltatás becsült értéke – tekintettel a Kbt. 13.§ és 18.§-ban foglaltak figyelembevételével: **nettó 17 000 000 Ft.**

1.4 Délegyháza Község Önkormányzat Képviselő-testülete eldönti, hogy a **„**Délegyháza Község fenntartásában lévő közoktatási intézmények közétkeztetési feladatainak ellátása” tárgyú közbeszerzési eljárás fajtája a **III. fejezet szerinti Nyílt eljárás**

1.5 Délegyháza Község Önkormányzat Képviselő-testülete eldönti, hogy a tulajdonában álló főzőkonyha és annak felszereléseit a szolgáltatás ellátásához szolgáltató rendelkezésére bocsátja havi nettó ……. Ft + Áfa bérleti díj fejében.

Határidő: azonnal

Felelős: Képviselő-testület

Előterjesztéssé nyilvánítva: 2015. június 15.