**Dr. Riebl Antal polgármester**

**Délegyháza Község Képviselőtestülete**

**2337. Délegyháza**

**Tisztelt Polgármester Úr !  Tisztelt Képviselőtestület !**

A Kölcsey Kórus vezetőjeként évek óta dédelgetett álmom, hogy a kórus tagjainak  közös kirándulást szervezzek.

Sokat jelentene mindenkinek ez az egynapos kötetlen, felszabadult együttlét, erősítené, összekovácsolná a kis csapatot.

Kecskemétre szeretnénk menni július hónapban a pünkösdi és a falunapi fellépések után.

Bár összegyűjtöttünk egy kisebb összeget, amit elkölthetünk ezen az úton, de nagy segítség lenne számunkra az Önök támogatása, ezért azzal a kéréssel fordulok a képviselőtestület tagjaihoz, hogy  részünkre a kecskeméti kiránduláshoz, -amennyiben anyagilag lehetséges,- térítésmentesen buszt biztosítani szíveskedjenek.

Megértésüket, támogatásukat előre is köszönöm valamennyiünk nevében.

**Délegyháza, 2015. május 07.                                Bainé Kiss Hermina sk.**

kórusvezető