Okirat száma:

Módosító okirat

**A Napsugár Óvoda Délegyháza Község Önkormányzat Képviselő-testülete által 2013. június 12. napján kiadott, a 184/2013.(VI.12.) számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján – a …/2015.(VI.16.) képviselő-testületi határozatra figyelemmel – a következők szerint módosítom:**

**1. Az Alapító Okirat preambuluma helyébe a következő rendelkezés lép:**

***„Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján a Napsugár Óvoda alapító okiratát a következők szerint adom ki:”***

**2. Az Alapító Okirat 1. pontja helyébe a következő rendelkezés lép:**

***„1. A költségvetési szerv  
megnevezése, székhelye, telephelye***

* 1. *A költségvetési szerv*
     1. *megnevezése: Napsugár Óvoda*
  2. *A költségvetési szerv*
     1. *székhelye: 2337 Délegyháza, Árpád utca 6.”*

**3. Az Alapító Okirat 2. pontja helyébe a következő rendelkezés lép:**

***„2. A költségvetési szerv  
alapításával és megszűnésével összefüggő rendelkezések***

* 1. *A költségvetési szerv alapításának dátuma: 2004.03.22.*
  2. *A költségvetési szerv alapítására, átalakítására, megszüntetésére jogosult szerv*
     1. *megnevezése: Délegyháza Község Önkormányzata*
     2. *székhelye: 2337 Délegyháza, Árpád utca 8.”*

**4. Az Alapító Okirat 3. pontja helyébe a következő rendelkezés lép:**

***„3. A költségvetési szerv irányítása, felügyelete***

* 1. *A költségvetési szerv irányító szervének/felügyeleti szervének*
     1. *megnevezése: Délegyháza Község Önkormányzat Képviselő-testülete*
     2. *székhelye: 2337 Délegyháza, Árpád utca 8. „*

**5. Az Alapító Okirat 4. pontja helyébe a következő rendelkezés lép:**

***„4. A költségvetési szerv tevékenysége***

* 1. *A költségvetési szerv közfeladata: A nemzeti köznevelésről szóló 2011. évi CXC. törvény 4.§ 1. pont a) alpontjában, és 8.§-ában, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 6. pontjában meghatározott óvodai nevelés, ellátás.*
  2. *A költségvetési szerv főtevékenységének államháztartási szakágazati besorolása:*

|  |  |  |
| --- | --- | --- |
|  | *szakágazat száma* | *szakágazat megnevezése* |
| *1* | *851020* | *Óvodai nevelés* |

* 1. *A költségvetési szerv alaptevékenysége:*

*Az óvoda a gyermekek hároméves korától a tankötelezettség kezdetéig nevelő intézmény. Az óvodai nevelés a gyermekek neveléséhez szükséges, a teljes óvodai életet magában foglaló foglalkozások keretében folyik.*

*a) Az óvoda a gyermek hároméves korától ellátja – a gyermekek védelméről és a gyámügyi igazgatásról szóló törvényben meghatározottak szerint - a gyermekek napközbeni ellátásával összefüggő feladatokat is.*

*b) Az óvoda a gyermekek hároméves korától ellátja a területileg illetékes Rehabilitációs Szakértői Bizottság véleménye, állásfoglalása alapján az ún. sajátos nevelési igényű gyermekek fejlesztését, nevelését, akik a többi – óvodás korú – gyermekkel együtt nevelhetők. Ide tartozik az intézmény által nyújtott logopédiai szolgáltatás biztosítása is.*

*A nemzeti köznevelésről szóló 2011. évi CXC. törvény 4.§. 25. pontja alapján:*

*Sajátos nevelési igényű gyermek (SNI), tanuló: az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi (látási, hallási), értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd,*

*A törvény által felsoroltak közül az Óvoda felvállalja a mozgásszervi, érzékszervi, értelmi vagy beszédfogyatékos, egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő tanulók, és a beilleszkedési, tanulási és magatartászavarral küzdő (BTM) gyermekek integrált oktatását, fejlesztését.*

*c) Az óvoda ellátja az intézményi közétkeztetést.*

*d) Az intézmény elvégzi, illetve ellátja a rendelkezésére álló intézményi vagyon működtetését.*

* 1. *A költségvetési szerv alaptevékenységének kormányzati funkció szerinti megjelölése:*

|  |  |  |
| --- | --- | --- |
|  | *kormányzati funkciószám* | *kormányzati funkció megnevezése* |
| *1* | *091110* | *Óvodai nevelés, ellátás szakmai feladatai* |
| *2* | *091120* | *Sajátos nevelési igényű gyermekek óvodai nevelésének, ellátásának szakmai feladatai* |
| *3* | *091140* | *Óvodai nevelés, ellátás működtetési feladatai* |
| *4* | *096015* | *Gyermekétkeztetés köznevelési intézményben* |

* 1. *A költségvetési szerv illetékessége, működési területe: Délegyháza Község közigazgatási területe. Szabad kapacitása terhére más önkormányzatok területéről is fogad gyermekeket.”*

**6. Az Alapító Okirat 5. pontja helyébe a következő rendelkezés lép:**

***„5. A költségvetési szerv szervezete és működése***

* 1. *A költségvetési szerv vezetőjének megbízási rendje:*

*Az intézmény vezetőjét Délegyháza Község Önkormányzat Képviselő-testülete – a közalkalmazottak jogállásáról szóló, többször módosított 1992. évi XXXIII. törvény 20/A-20/B.§-a, továbbá a nemzeti köznevelésről szóló 2011. évi CXC. törvény 67. §-a figyelembe vételével – közalkalmazotti jogviszony keretein belül, pályázat útján, 5 év határozott időtartamra bízza meg.*

* 1. *A költségvetési szervnél alkalmazásban álló személyek jogviszonya:*

|  |  |  |
| --- | --- | --- |
|  | *foglalkoztatási jogviszony* | *jogviszonyt szabályozó jogszabály* |
| *1* | *közalkalmazotti jogviszony* | *a közalkalmazottak jogállásáról szóló 1992. évi XXXIII. törvény* |
| *2* | *munkaviszony* | *a Munka Törvénykönyvéről szóló 2012. évi I. törvény* |
| *3* | *megbízásos jogviszony* | *a Polgári Törvénykönyvről szóló 2013. évi V. törvény* |

* 1. *A költségvetési szerv szervezeti felépítése és működése: A költségvetési szerv Szervezeti és Működési Szabályzata tartalmazza.”*

**7. Az Alapító Okirat 6. pontja helyébe a következő rendelkezés lép:**

***„6. A köznevelési intézményre vonatkozó rendelkezések***

* 1. *A köznevelési intézmény fenntartójának*
     1. *megnevezése: Délegyháza Község Önkormányzata*
     2. *székhelye: 2337 Délegyháza, Árpád utca 8.*
  2. *A köznevelési intézmény*
     1. *típusa: óvoda*
     2. *alapfeladatának jogszabály szerinti megnevezése: Óvodai nevelés, a többi gyermekkel együtt nevelhető sajátos nevelési igényű gyermekek óvodai nevelése. (A nemzeti köznevelésről szóló 2011. évi CXC. törvény 4.§ 1. pont a) és s) alpontja)*
     3. *gazdálkodásával összefüggő jogosítványok: Délegyháza Község Önkormányzata költségvetésében meghatározottak szerint. A bevételi előirányzatok teljesítésének kötelezettsége, és a kiadási előirányzatok felhasználásának jogosultsága. Gazdálkodási feladatait a Délegyházi Polgármesteri Hivatal látja el.*
  3. *A feladatellátási helyenként felvehető maximális gyermek-, tanulólétszám a köznevelési intézmény*
     1. *székhelyén: 150 fő*
  4. *A feladatellátást szolgáló ingatlanvagyon:*

|  |  |  |  |  |  |
| --- | --- | --- | --- | --- | --- |
|  | *ingatlan címe* | *ingatlan helyrajzi száma* | *ingatlan hasznos alapterülete (m2)* | *vagyon feletti rendelkezés joga vagy a vagyon használati joga* | *az ingatlan funkciója, célja* |
| *1* | *2337 Délegyháza, Árpád utca 6.* | *121* | *1042* | *Délegyháza Község Önkormányzatának vagyonáról és a vagyongazdálkodás szabályairól szóló önkormányzati rendelete szerint.* | *óvoda”* |

**8. Az Alapító Okirat 7. pontja helyébe a következő rendelkezés lép:**

***„7. Záró rendelkezés***

*Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2013. június 12. napján kelt, a 184/2013.(VI.12.) okiratszámú alapító okiratot visszavonom.”*

**9. Az Alapító Okirat 8-21. pontjai elhagyásra kerülnek.**

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Délegyháza, 2015. június 16.

P.H.

dr. Riebl Antal dr. Molnár Zsuzsanna

polgármester jegyző